CELEX: 32021D0449
Language: ga
Date: 2021-03-12 00:00:00
Title: Cinneadh (CBES) 2021/449 ón gComhairle an 12 Márta 2021 lena n-aisghairtear Cinneadh 2011/172/CBES ón gComhairle a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt

15.3.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 87/46
               
            
         CINNEADH (CBES) 2021/449 ÓN gCOMHAIRLE
         an 12 Márta 2021
         lena n-aisghairtear Cinneadh 2011/172/CBES ón gComhairle a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt
         TÁ COMHAIRLE AN AONTAIS EORPAIGH,
         Ag féachaint don Chonradh ar an Aontas Eorpach, agus go háirithe Airteagal 29 de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 21 Márta 2011, ghlac an Chomhairle Cinneadh 2011/172/CBES (1) a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt.
                  
               
                     (2)
                  
                  
                     Le Cinneadh 2011/172/CBES déantar foráil do chistí agus acmhainní eacnamaíocha daoine áirithe a chalcadh, i gcás ina sainaithnítear go bhfuil siad freagrach as míleithreasú chistí Stáit na hÉigipte, mar aon le cistí agus acmhainní eacnamaíocha daoine nádúrtha nó dlítheanacha, eintiteas nó comhlachtaí a bhfuil baint acu leo.
                  
               
                     (3)
                  
                  
                     Tar éis athbhreithniú ar Chinneadh 2011/172/CBES a rinneadh de bhun Airteagal 5 de, ba cheart deireadh a chur leis na bearta sriantacha atá i bhfeidhm.
                  
               
                     (4)
                  
                  
                     Ba cheart, dá bhrí sin, Cinneadh 2011/172/CBES a aisghairm,
                  
               TAR ÉIS AN CINNEADH SEO A GHLACADH:
         
            Airteagal 1
            Aisghairtear Cinneadh 2011/172/CBES leis seo.
         
         
            Airteagal 2
            Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
            
         
         
            Arna dhéanamh sa Bhruiséil, 12 Márta 2021.
            
               
                  Thar ceann na Comhairle
               
               
                  An tUachtarán
               
               A. P. ZACARIAS
            
         
         
            (1)  Cinneadh 2011/172/CBES ón gComhairle an 21 Márta 2011 a bhaineann le bearta sriantacha atá dírithe ar dhaoine, ar eintitis agus ar chomhlachtaí áirithe i bhfianaise na staide san Éigipt (IO L 76, 22.3.2011, lch. 63).